b'\n_START_ARTICLE_\nKuchisake-onna\n_START_SECTION_\nLegenda\n_START_PARAGRAPH_\nLegenda pasakoja apie moter\xc4\xaf samurajaus \xc5\xbemon\xc4\x85 ar sugulov\xc4\x99 gyvenusi\xc4\x85 prie\xc5\xa1 \xc5\xa1imtus met\xc5\xb3. Moteris buvusi labai gra\xc5\xbei, ta\xc4\x8diau tu\xc5\xa1\xc4\x8dia ir m\xc4\x97gusi apgaudin\xc4\x97ti vyr\xc4\x85. Nepaprastai pavydus samurajus su\xc5\xbeinoj\xc4\x99s ties\xc4\x85 u\xc5\xbepuol\xc4\x97 j\xc4\x85 ir perr\xc4\x97\xc5\xbe\xc4\x97 jos burn\xc4\x85 nuo ausies iki ausies. Po to su\xc5\xa1uko: \xe2\x80\x9eKas dabar pagalvos, jog esi gra\xc5\xbei?\xe2\x80\x9c._NEWLINE_Miesto mitas t\xc4\x99sia istorij\xc4\x85 pasakodamas, jog moteris prisidengusi chirurgo kauke klajoja naktimis (ypa\xc4\x8d vakarais nusileidus r\xc5\xabkui). Susitikusi k\xc4\x85 nors (vaik\xc4\x85, paaugl\xc4\xaf, student\xc4\x85) ji droviai klausia: \xe2\x80\x9eAr a\xc5\xa1 gra\xc5\xbei?\xe2\x80\x9c ("Watashi kirei?"). Jeigu \xc5\xbemogus atsako \xe2\x80\x9etaip\xe2\x80\x9c, ji nusiima kauk\xc4\x99 ir klausia: \xe2\x80\x9eO kaip dabar?\xe2\x80\x9c ("Kore demo?"). Jeigu tuo momentu \xc5\xbemogus atsako \xe2\x80\x9ene\xe2\x80\x9c, moteris nu\xc5\xbeudo j\xc4\xaf arba perr\xc4\x97\xc5\xbeia burn\xc4\x85 nuo ausies iki ausies. Jeigu auka antr\xc4\x85j\xc4\xaf kart\xc4\x85 paklausta atsako \xe2\x80\x9etaip\xe2\x80\x9c, moteris j\xc4\x85 palydi iki nam\xc5\xb3 ir nu\xc5\xbeudo tarpduryje. Taip yra tod\xc4\x97l, kad japoni\xc5\xa1kas \xc5\xbeodis \xe2\x80\x9ekirei\xe2\x80\x9c(\xe2\x80\x9egra\xc5\xbei\xe2\x80\x9c) skamba kaip \xc5\xbeodis \xe2\x80\x9ekire\xe2\x80\x9c (\xe2\x80\x9epjauti\xe2\x80\x9c). Kitose mito versijose \xc5\xbemogui atsakius \xe2\x80\x9etaip\xe2\x80\x9c netgi moteriai nusi\xc4\x97mus kauk\xc4\x99, ji duoda did\xc5\xbeiul\xc4\xaf, kraujo spalvos rubin\xc4\x85 ir pradingsta. Kita versija pasakoja, kad atsakius \xe2\x80\x9etaip\xe2\x80\x9c, moteris i\xc5\xa1sitrauks \xc5\xbeirkles, perr\xc4\x97\xc5\xa1 tavo burn\xc4\x85 nuo ausies iki ausies, bet paliks tave gyv\xc4\x85. Daugumoje versij\xc5\xb3 pasakojama, kad nuo moters ne\xc4\xafmanoma pasprukti, nes ji gali atsidurti prie\xc5\xa1ais tave nesvarbu \xc4\xaf kuri\xc4\x85 pus\xc4\x99 besuktum ir gali jud\xc4\x97ti antgamti\xc5\xa1ku grei\xc4\x8diu._NEWLINE_Septintajame de\xc5\xa1imtmetyje miesto legenda pasakojo, jog atsakius \xe2\x80\x9etavo gro\xc5\xbeis vidutini\xc5\xa1kas\xe2\x80\x9c, i\xc5\xa1sigelb\xc4\x97si. Miesto legendai atgimus 2000m., atsakymas, kuris tave i\xc5\xa1gelb\xc4\x97t\xc5\xb3 tapo \xe2\x80\x9e\xc5\xa1iaip sau/ pus\xc4\x97tina\xe2\x80\x9c. \xc5\xa0is atsakymas taip suglumina Kuchisake-onna, kad jai svarstant k\xc4\x85 daryti, auka gali pab\xc4\x97gti. Dar vienas b\xc5\xabdas i\xc5\xa1sigelb\xc4\x97ti yra paklausus: \xe2\x80\x9ear a\xc5\xa1 gra\xc5\xbeus(-i)?\xe2\x80\x9c. Moteris suglums ir pasi\xc5\xa1alins. 2010m. atsirado nauja versija teigianti, kad pasakius moteriai, jog esi susitar\xc4\x99s ir skubi \xc4\xaf susitikim\xc4\x85, ji atsipra\xc5\xa1ys ir dings.\n_START_SECTION_\nIstorijos variantai\n_START_PARAGRAPH_\nDaugyb\xc4\x97 istorijos variant\xc5\xb3 atsirado d\xc4\x97l gand\xc5\xb3 gausos nugirdus tik dal\xc4\xaf istorijos. Pj\xc5\xabvio ai\xc5\xa1kinimo variantai pasakoja apie nelicenzijuoto plastikos chirurgo klaid\xc4\x85 ar besaik\xc4\xaf Inugami dievyb\xc4\x97s gali\xc5\xb3 naudojim\xc4\x85 \xc5\xa1eimoje. Moderniame istorijos variante Kuchisake-onna vairuoja raudon\xc4\x85 sportin\xc4\xaf automobil\xc4\xaf ir rengiasi madingais drabu\xc5\xbeiais.\n_START_SECTION_\nMiesto legenda ir visuotin\xc4\x97 panika\n_START_PARAGRAPH_\n1979m. pavasar\xc4\xaf po Japonij\xc4\x85 pasklido gandai pasakojantys, jog buvo pasteb\xc4\x97ta Kuchisake-onna med\xc5\xbeiojanti vaikus._NEWLINE_2007m. spal\xc4\xaf koroneris rado septintojo de\xc5\xa1imtme\xc4\x8dio \xc4\xafra\xc5\xa1us apie moter\xc4\xaf persekiojusi\xc4\x85 ma\xc5\xbeus vaikus, ta\xc4\x8diau mirtinai partrenkt\xc4\x85 automobilio. Jos burna buvo perr\xc4\x97\xc5\xbeta nuo ausies iki ausies. Manoma, jog b\xc5\xabtent \xc5\xa1i moteris suk\xc4\x97l\xc4\x97 panik\xc4\x85 tuo laikotarpiu._NEWLINE_2004m. pana\xc5\xa1i legenda pasklido Piet\xc5\xb3 Kor\xc4\x97joje. Ji pasakoja apie moter\xc4\xaf d\xc4\x97vin\xc4\x8di\xc4\x85 raudon\xc4\x85 kauk\xc4\x99. Ta\xc4\x8diau manoma, kad gandus suk\xc4\x97l\xc4\x97 1979-\xc5\xb3j\xc5\xb3 \xc4\xafvykiai ir 1996-\xc5\xb3j\xc5\xb3 japon\xc5\xb3 filmas.\n_START_SECTION_\nFikcija\n_START_PARAGRAPH_\n1996-\xc5\xb3j\xc5\xb3 filmas Kuchisake-onna istorijai suteik\xc4\x97 modernaus prieskonio, pasakodamas apie plastin\xc4\x97s operacijos klaid\xc4\x85. Daugyb\xc4\x97 septinto ir a\xc5\xa1tuntojo de\xc5\xa1imtme\xc4\x8di\xc5\xb3 anime remiasi Kuchisake-onna legenda._NEWLINE_Video \xc5\xbeaidime Revelations: Persona Kuchisake-onna pavaizduota kaip vienas i\xc5\xa1 sunkiausiai \xc4\xafveikiam\xc5\xb3 prie\xc5\xa1\xc5\xb3._NEWLINE_Keletas kuchisake-onna pasirod\xc4\x97 anime ir mangoje Hell Teacher N\xc5\xabb\xc4\x93._NEWLINE_Romy Ashby novel\xc4\x97 \xe2\x80\x9eDama perpjauta burna\xe2\x80\x9c pasakoja apie moter\xc4\xaf d\xc4\x97vin\xc4\x8dia chirurgo kauk\xc4\x99 ir gasdinan\xc4\x8di\xc4\x85 vaikus._NEWLINE_Super Sentai Battle Fever J serij\xc5\xb3 29 episodas pasakoja apie dam\xc4\x85 perpjauta burna terorizuojan\xc4\x8di\xc4\x85 Tokij\xc4\x85._NEWLINE_2007m. pasirod\xc4\x97 K\xc3\xb4ji Shiraishi filmas "Kuchisake Onna"._NEWLINE_Guren Onna TVTokyo epizoduose pirmasis prie\xc5\xa1as su kuriuo susid\xc5\xabr\xc4\x97 Nabekura buvo Kuchisake-onna, kuri, kaip v\xc4\x97liau paai\xc5\xa1k\xc4\x97jo, buvo vyras._NEWLINE_Sayonara Zetsubo Sensei anime vieno epizodo pabaigoje, Chiri-chan pasirodo ne\xc5\xa1ina peiliu, perkreipta \xc5\xa1ypsena ir a\xc5\xa1triais kaip skustuvas dantimis._NEWLINE_Filmas \xe2\x80\x9eRingu\xe2\x80\x9c pamini Kuchisake-onna istorij\xc4\x85 kaip dar vien\xc4\x85 miesto legend\xc4\x85.'